# Serpophaga

Serpophaga és un gènere d'ocells de la família dels tirànids (Tyrannidae). Agrupa espècies natives de l'Amèrica tropical (Neotròpic), on es distribueixen des de Costa Rica a Amèrica Central, a través de la major part d'Amèrica del Sud, fins al centre de l'Argentina.

## Descripció

Els ocells d'aquest gènere són un grup força diversificat de petits tirànids, mesurant entre 10,5 i 12 cm de longitud, amb dues espècies (nigricans i cinerea) fortament relacionades amb cursos d'aigua i una tercera (hypoleuca) a illes fluvials, les altres més generalitzades en ambients semioberts. És probable que el gènere no sigui monofilètic.

## Taxonomia i etimologia

El tàxon S. griceps va ser considerat per molts autors com un sinònim de S. munda, diferenciat pel plomatge que era com el d'un juvenil d'aquest. No obstant això, principalment amb base en notables diferències de vocalització, Straneck (2007) va descriure una nova espècie pel taxó anterior, a qui se li va donar el nom científic (semblant) de Serpophaga griseicapilla. La nova espècie va ser reconeguda mitjançant l'aprovació de la Proposta N° 419 al Comitè de Classificació de Sud-americà (SACC).
El taxó Serpophaga munda (Berlepsch, 1893) va ser tractat fins fa poc com una espècie separada, però va ser inclòs a Serpophaga subcristata amb base en les vocalitzacions extremadament similars (possiblement idèntiques), temps de divergència molt recent i diferències morfològiques mínimes; actualment és tractat com la subespècie Serpophaga subcristata munda per la majoria de les classificacions.
Chebez & Agnolin (2012) van presentar evidències que aquest gènere no és monofilètic i van proposar un nou gènere: Holmbergphaga (Chebez & Agnolin, 2012), agrupant les espècies cinerea, hypoleuca, i nigricans. No obstant això, si fòssin separats, el nom Ridgwayornis (W. Bertoni, 1925), tindria prioritat, segons el SACC.
Els amplis estudis geneticomoleculars realitzats per Tello et al. (2009) van descobrir una quantitat de relacions noves dins de la família Tyrannidae que encara no estan reflectides en la majoria de les classificacions. Seguint aquests estudis, Ohlson et al. (2013) van proposar dividir Tyrannidae en 5 famílies. Segons l'ordenament proposat, Serpophaga roman a Tyrannidae, en una subfamília Elaeniinae (Cabanis & Heine, 1859-60), en una tribu Euscarthmini (Ihering, 1904), juntament amb Elaenia, Tyrannulus, Myiopagis, Suiriri, Capsiempis, part de Phyllomyias, Phaeomyias, Nesotriccus, Pseudelaenia, Mecocerculus leucophrys, Anairetes, Polystictus, Culicivora i Pseudocolopteryx.
El nom genèric Serpophaga es compon de les paraules del grec antic «serfos» que significa “mosquit”, i «fagos» que significa “menjar”.
Segons la Classificació del Congrés Ornitològic Internacional (versió 14.2, 2024) aquest gènere està format per 6 espècies:
* Serpophaga cinerea - tiranet torrenter.
* Serpophaga hypoleuca - tiranet ribererenc.
* Serpophaga nigricans - tiranet negrós.
* Serpophaga subcristata - tiranet crestablanc.
* Serpophaga munda - tiranet ventreblanc.
* Serpophaga griseicapilla - tiranet capgrís.

## Referències

* 1 2 «2024 Citation & Downloadable Checklists». Clements Checklist. [Consulta: 19 març 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 408-409, làmines 42(3-7). ISBN 978-0-292-71748-0.
* ↑ Straneck, R. Una nueva especie de Serpophaga (Aves: Tyrannidae). vol. 6 (1-2). Universidad Nacional del Litoral, 2007, p. 31-42 (Revista FAVE - Ciencias Veterinarias).
* ↑ «Proposal 419: Recognize the newly described Serpophaga griseicapilla». South American Classification Committee, febrer 2010. [Consulta: 19 març 2025].
* ↑ Fitzpatrick, John W. «White-crested Tyrannulet (Serpophaga subcristata), version 1.0» (en anglès). Birds of the World, 2022. DOI: 10.2173/bow.y01036.01. ISSN: 2771-3105.
* 1 2 Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 19 març 2025].
* ↑ Chébez, J.C; Agnolín, F.L. «Holmbergphaga, un nuevo género de Tyrannidae (Aves, Passeriformes) sudamericano» (PDF). vol. 2 (1) p. 139-153. Historia Natural, 2012.
* ↑ «A classification of the bird species of South America. Part 8» (Nota 17 en Tyrannidae). South American Classification Committee - American Ornithologists' Union. [Consulta: 19 març 2025].
* ↑ Tello, Jose G.; Moyle, Robert G.; Marchese, Daniel J.; Cracraft, Joel «Phylogeny and phylogenetic classification of the tyrant flycatchers, cotingas, manakins, and their allies (Aves: Tyrannides)» (en anglès). Cladistics, 25, 5, 10-2009, pàg. 429–467. DOI: 10.1111/j.1096-0031.2009.00254.x. ISSN: 0748-3007.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 354. ISBN 978-1-4081-2501-4 [Consulta: 19 març 2025].